Diari Oficial de la Generalitat Valenciana


Sumari del DOGV 2482, del 03-04-1995 (1995/834295)

DECRET 46/1995, de 22 de març, del Govern Valencià, pel qual es transfereix la propietat del terreny situat a la Jana que constitueix un tram de la carretera CV-2433, anteriorment CS-V-8501, a l'Ajuntament de la Jana.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/03/22/46/dof/vci/html**

### Dades del document

Número de DOGV
:   2482

Data del DOGV
:   03-04-1995

Secció del DOGV
:   DISPOSICIONS GENERALS

Número del document
:   1995/834295


Data del document
:   22-03-1995

Organisme emissor
:   Conselleria d'Economia i Hisenda

Tipus de document
:   Decret

DECRET 46/1995, de 22 de març, del Govern Valencià, pel qual es transfereix la propietat del terreny situat a la Jana que constitueix un tram de la carretera CV-2433, anteriorment CS-V-8501, a l'Ajuntament de la Jana.   
Mitjançant Decret 63/1991, de 15 d'abril, el Govern Valencià acordà el canvi de titularitat de diversos trams de carreteres pertanyents a la Generalitat Valenciana per altres propietat de les diputacions provincials. Com a conseqüència, la Generalitat Valenciana va adquirir la titularitat d'un tram, de 4,865 m de longitud, de la carretera CS-V-8501 a la Jana.  
Aquest canvi de titularitat es materialitzà en la corresponent acta de lliurament i recepció subscrita, el dia 23 de juliol de 1992, entre el president de la Diputació Provincial de Castelló i el director general d'Obres Públiques de la Generalitat Valenciana.  
La posada en funcionament de la variant de la Jana ha deixat sense utilitzar, com a part de la xarxa autonòmica, el tram de 357,72 m de longitud de la carretera CS-V-8501 que, iniciant-se en el punt situat a 150 m de la intersecció amb la variant, arriba al carrer de Xert, de la Jana. En conseqüència en estar inclòs aquest tram en l'annex de carreteres que s'han de transferir del II Pla de Carreteres de la Generalitat Valenciana, la Conselleria d'Obres Públiques, Urbanisme i Transports ha sol·licitat la desafectació d'aquest i proposa la cessió gratuïta a l'Ajuntament de la Jana, el qual, en sessió plenària realitzada el dia 13 de maig de 1994, sol·licità el canvi de titularitat.  
D'acord amb el que estableixen els articles 41 i següents de la Llei de Patrimoni de la Generalitat Valenciana, i el 177 del reglament per a l'aplicació de la Llei de Patrimoni de l'Estat, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 22 de març de 1995,  
DECRETE:  
Article primer  
Desafectar de la Conselleria d'Obres Públiques, Urbanisme i Transports el tram de carretera que es descriu a continuació:  
Terreny de 2.282,206 m2 de superfície, situat en el terme municipal de la Jana, que constitueix part de la carretera CV-2433, anteriorment denominada CS-V-8501, format per dos trams:  
1. Finca urbana de 1.107,456 m2 de superfície, que comprèn el carrer València des de l'enllaç amb el carrer Xert fins a l'eixida de la població. Confronta: nord i oest, amb els nombres imparells del carrer esmenat, i a l'est i al sud, amb el nombres parell. Té una longitud de 230,72 m i una amplària de 4,80 metres.  
2. Finca rústica de 1.174,75 m2 de superfície, que comprèn el tram de carretera amb orientació NE al SO de 127 m de longitud per 9,25 m d'amplària. S'inicia, com a continuació del tram anteriorment descrit, en el límit del sòl urbà de la població. Confronta: nord, amb José Capafons Boix i altres; sud, carretera CS-V-8501; est, Juan Gargallo Saborit i altres, i oest, Francisco Balaguer Vea i altres i variant carretera CS-V-8501.  
Article segon  
Transferir a l'Ajuntament de la Jana la propietat del tram de carretera descrit en l'article 1.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 22 de març de 1995.  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI